**** 

**Ελληνική Δημοκρατία**

**Περιφέρεια Κεντρικής Μακεδονίας**

**Περιφερειακή Ενότητα Σερρών**

**Δήμος Σερρών**

****

**«Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών»**

**ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ : 169.880,00 €**

**ΑΡ. ΜΕΛΕΤΗΣ : 37/2022**



|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΣΕΡΡΩΝ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΟΙΚΟΔΟΜΙΚΩΝ ΕΡΓΩΝ-**  **ΟΔΟΠΟΪΙΑΣ – ΥΔΡΑΥΛΙΚΩΝ ΕΡΓΩΝ**  **ΚΑΙ ΥΠΗΡΕΣΙΩΝ**  **ΓΡΑΦΕΙΟ ΕΡΓΩΝ – ΜΕΛΕΤΩΝ**  **ΑΡ. ΜΕΛΕΤΗΣ : 37/2022** |  | **Τίτλος : «Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών»**. |

Μελέτη για την

«Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών»

1. **ΤΕΧΝΙΚΗ ΕΚΘΕΣΗ**

Η παρούσα μελέτη αφορά την προμήθεια και αντικατάσταση παλαιών φθαρμένων καθισμάτων επί του νοτίου και του βορείου πετάλου κερκίδων θεατών στο Δημοτικό Γήπεδο Σερρών, με εκτιμώμενο συνολικό κόστος δαπάνης 169.880,00€ (συμπεριλαμβανομένου Φ.Π.Α 24%), ενώ ταυτόχρονα θα αντικατασταθεί και το φθαρμένο υφιστάμενο υλικό επίστρωσης-μόνωσης επιφάνειας κερκίδων, το οποίο έχει υπολογιστεί σε 1.000 τ.μ. ανά πέταλο κερκίδων.

|  |  |  |  |
| --- | --- | --- | --- |
| **Α/Α** | **Κ.Α.Ε.** | **ΠΕΡΙΓΡΑΦΗ** | **ΚΟΣΤΟΣ € (ΜΕ Φ.Π.Α.24%)** |
| 1 | 61.7135.007 | Προμήθεια και εγκατάσταση νέων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών. | 100.440,00 |
| 2 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών. | 23.274,80 |
| 3 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών. | 46.165,20 |
| **ΣΥΝΟΛΟ ΔΑΠΑΝΗΣ (ΜΕ Φ.Π.Α. 24%)** | | | **169.880,00** |

Πιο συγκεκριμένα στο νότιο πέταλο :

-θα αφαιρεθούν αρχικά τα παλαιά φθαρμένα καθίσματα και οι βίδες στερέωσης τους από την επιφάνεια των κερκίδων,

-θα καθαριστούν με υδροβολή όλα τα σαθρά μέρη τους,

-θα γίνει στοκάρισμα όλων των «φωλεών» και των «πληγωμένων» σημείων με κατάλληλο επισκευαστικό τσιμεντοκονίαμα,

-θα εφαρμοστεί μια στρώση πολυουρεθανικού επαλειφόμενου στεγνωτικού κατάλληλου χρώματος (γκρι)

-θα εφαρμοστούν δύο στρώσεις πολυουρεθανικής αντιδιαβρωτικής επίστρωσης κατάλληλου χρώματος (γκρι).

- θα τοποθετηθούν τα νέα καθίσματα στις κερκίδες του γηπέδου με ειδική μέριμνα κατά την στερέωση τους στην νέα επιφάνεια των κερκίδων, με χρήση ειδικής μαστίχης.

|  |  |  |  |  |
| --- | --- | --- | --- | --- |
| **Α/Α** | **Είδος Προμήθειας** | **Μονάδα Μέτρησης** | **Ποσότητα** | **CPV** |
| 1 | Προμήθεια και εγκατάσταση νέων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών. | τεμάχια | 4.500 | 34946240-4 |
| 2 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών. | τετραγωνικά μέτρα | 1.000 | 24957200-9 |
| 3 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών. | τετραγωνικά μέτρα | 1.000 |

Πιο συγκεκριμένα στο βόρειο πέταλο :

-θα αφαιρεθούν αρχικά τα παλαιά φθαρμένα καθίσματα και οι βίδες στερέωσης τους από την επιφάνεια των κερκίδων.

-θα απομακρυνθούν όλα τα σαθρά στοιχεία και οι διάφορες βαφές που έχουν εφαρμοστεί κατά καιρούς επί του σκυροδέματος των κερκίδων.

-θα καθαριστούν με υδροβολή όλα τα σαθρά μέρη τους.

-θα γίνει ςπάλειψη με αντιδιαβρωτικό υλικό προστασίας οπλισμού, όπου αυτός αποκαλυφθεί μετά τον καθαρισμό που έχει προηγηθεί.

-θα γίνει στοκάρισμα όλων των «φωλεών» και των «πληγωμένων» σημείων με κατάλληλο επισκευαστικό τσιμεντοκονίαμα,

-διόρθωση κλίσεων κερκίδων προς αποφυγή συγκέντρωσης υδάτων στην επιφάνεια των κερκίδων με επίστρωση ισχυρής τσιμεντοκονίας με ρητίνη.

-διαμόρφωση τριγωνικών διατομών στα σημεία ένωσης πατήματος και ριχτιού σκαλοπατιών κερκίδων.

-εφαρμογή κατάλληλου ασταριού ως συνδετική στρώση μεταξύ του υποστρώματος των κερκίδων και του επαλειφόμενου στεγανωτικού μονωτικού υλικού.

-θα εφαρμοστούν δύο στρώσεις πολυουρεθανικού επαλειφόμενου στεγνωτικού κατάλληλου χρώματος (γκρι)

-θα εφαρμοστεί μία στρώση πολυουρεθανικής αντιδιαβρωτικής επίστρωσης κατάλληλου χρώματος (γκρι).

-θα τοποθετηθούν τα νέα καθίσματα στις κερκίδες του γηπέδου με ειδική μέριμνα κατά την στερέωση τους στην νέα επιφάνεια των κερκίδων, με χρήση ειδικής μαστίχης.

Στις τιμές των προσφορών θα περιλαμβάνεται η μεταφορά και η εγκατάσταση-εφαρμογή όλων των υλικών και του εξοπλισμού των κερκίδων του νοτίου πετάλου του Δημοτικού Γηπέδου Σερρών (όπου προβλέπεται βάσει της παρούσας μελέτης), καθώς και όλων των υλικών και μικροϋλικών που απαιτούνται, έστω και αν δεν κατονομάζονται ρητώς στην παρούσα μελέτη, ώστε ο εξοπλισμός να παραδοθεί πλήρως εγκατεστημένος και έτοιμος προς χρήση.

Πιο αναλυτικά θα περιλαμβάνεται:

- κάθε δαπάνη που απαιτείται για την προμήθεια, ορθή τοποθέτηση και έντεχνη εγκατάσταση όλων υλικών εξυγίανσης-ενίσχυσης της επιφάνειας των κερκίδων και των καθισμάτων θεατών, σύμφωνα µε όσα περιγράφονται αναλυτικά στην Τεχνική Έκθεση και τις Τεχνικές Προδιαγραφές της παρούσας και κατά τρόπο ασφαλή και λειτουργικό, σύµφωνα µε τα ισχύοντα πρότυπα.

- Κάθε δαπάνη που απαιτείται, η οποία αν και δεν αναφέρεται ρητά, πλην όμως είναι αναγκαία για την πλήρη, έντεχνη και σύµφωνα προς τους όρους, εκτέλεση της προμήθειας.

- Η λήψη όλων των απαιτούμενων μέτρων ασφαλείας κατά την εγκατάσταση του εξοπλισμού.

Η τιμή κάθε είδους είναι ενιαία και δεν επηρεάζεται από διάφορα μεγέθη. Οι ενδιαφερόμενοι οφείλουν να υποβάλλουν ηλεκτρονική προσφορά για το σύνολο των ειδών. Τα προς προμήθεια είδη θα πρέπει να είναι καινούργια, αμεταχείριστα και να πληρούν το σύνολο των Ευρωπαϊκών Προδιαγραφών που είναι εν ισχύ για τη συγκεκριμένη κατηγορία προϊόντων, όπως αναλυτικά αναφέρονται στο άρθρο 4 : «ΑΠΑΙΤΗΣΕΙΣ ΑΠΟ ΠΡΟΜΗΘΕΥΤΕΣ - ΚΑΤΑΣΚΕΥΑΣΤΕΣ - .ΕΙΣΑΓΩΓΕΙΣ – ΑΝΤΙΠΡΟΣΩΠΟΥΣ».

Τα τεχνικά χαρακτηριστικά των προς προμήθεια ειδών αναφέρονται στις Τεχνικές Προδιαγραφές της παρούσας μελέτης.

Οι δαπάνες για τις προτεινόμενες παρεμβάσεις θα χρηματοδοτηθούν εξολοκλήρου μέσω "Προγράμματος Δημοσίων Επενδύσεων (Π.Δ.Ε.)", και θα αφορούν προβλεπόμενες δαπάνες. Η χρηματοδότηση από ανέρχεται σε ποσό 169.880,00 €. Ο συνολικός προϋπολογισμός της προμήθειας ανέρχεται στο ποσό των 169.880,00 € συμπεριλαμβανομένου ΦΠΑ 24%.

Η διαδικασία θα πραγματοποιηθεί με ανοιχτό δημόσιο ηλεκτρονικό διαγωνισμό άνω των ορίων και με κριτήριο κατακύρωσης την πλέον συμφέρουσα από οικονομική άποψη προσφορά που προσδιορίζεται βάσει της τιμής (χαμηλότερη τιμή προσφοράς) επί του συνολικού προϋπολογισμού της μελέτης, και σύμφωνα με τις διατάξεις του ν. 4412/2016, όπως τροποποιήθηκε από τον ν.4782/2021 και ισχύει.

Ο Διευθυντής Τ.Υ.Δ.

**ΠΑΛΛΑΣ ΧΡΗΣΤΟΣ**

Η/Μ Μηχανικός με Α’β

Σέρρες 19-5 2022

Για το Τμήμα Οικοδομικών Έργων-Οδοποιϊας-Υδραυλικών Έργων & Υπηρεσιών

Ο Προϊστάμενος

α/α

**ΒΕΛΙΓΡΑΤΛΗΣ ΜΙΧΑΗΛ**

Πολιτικός Μηχανικός με Α’β

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ο Συντάξας          **ΦΙΛΤΖΑΝΤΖΗΣ ΑΘΑΝΑΣΙΟΣ**  Πολιτικός Μηχανικός με Β’β | |  | | --- | |  | |  |  |  |  |  |  |
|  |  |  | | | | | |
|  |  |
|  |  |
|  |  |
|  |  |
|  |  |



|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΣΕΡΡΩΝ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΟΙΚΟΔΟΜΙΚΩΝ ΕΡΓΩΝ-**  **ΟΔΟΠΟΪΙΑΣ – ΥΔΡΑΥΛΙΚΩΝ ΕΡΓΩΝ**  **ΚΑΙ ΥΠΗΡΕΣΙΩΝ**  **ΓΡΑΦΕΙΟ ΕΡΓΩΝ – ΜΕΛΕΤΩΝ**  **ΑΡ. ΕΠΙΚ. ΜΕΛΕΤΗΣ : 37/2022** |  | **Τίτλος : «Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών»**.  **.** |

1. **ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΠΡΟΜΗΘΕΙΑΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | | **ΜΟΝΑΔΑ ΜΕΤΡΗΣΗΣ** | **ΠΟΣΟ-ΤΗΤΑ** | **ΤΙΜΗ ΜΟΝΑΔΑΣ (€)** | **ΔΑΠΑΝΗ (€)** |
| 1 | Προμήθεια και εγκατάσταση νέων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών. | | ΤΕΜ | 4.500 | 18,00 | 81.000,00 |
| 2 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών. | | M2 | 1.000 | 18,77 | 18.770,00 |
| 3 | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών. | | M2 | 1.000 | 37,23 | 37.230,00 |
|  |  |  |  | **ΣΥΝΟΛΟ ΠΡΟΜΗΘΕΙΑΣ:** | | 137.000,00 |
|  |  |  |  | **ΦΠΑ 24%** | | 32.880,00 € |
|  |  |  |  | **ΓΕΝΙΚΟ ΣΥΝΟΛΟ ΠΡΟΜΗΘΕΙΑΣ :** | | **169.880,00** € |

Σέρρες 19-5 2022

Για το Τμήμα Οικοδομικών Έργων-Οδοποιϊας-Υδραυλικών Έργων & Υπηρεσιών

Ο Προϊστάμενος

α/α

**ΒΕΛΙΓΡΑΤΛΗΣ ΜΙΧΑΗΛ**

Πολιτικός Μηχανικός με Α’β

Ο Διευθυντής Τ.Υ.Δ.

**ΠΑΛΛΑΣ ΧΡΗΣΤΟΣ**

Η/Μ Μηχανικός με Α’β

Ο Συντάξας

**ΦΙΛΤΖΑΝΤΖΗΣ ΑΘΑΝΑΣΙΟΣ**

Πολιτικός Μηχανικός με Β’β



|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΣΕΡΡΩΝ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΟΙΚΟΔΟΜΙΚΩΝ ΕΡΓΩΝ-**  **ΟΔΟΠΟΪΙΑΣ – ΥΔΡΑΥΛΙΚΩΝ ΕΡΓΩΝ**  **ΚΑΙ ΥΠΗΡΕΣΙΩΝ**  **ΓΡΑΦΕΙΟ ΕΡΓΩΝ – ΜΕΛΕΤΩΝ**  **ΑΡ.ΜΕΛΕΤΗΣ:37/2022** |  | **Τίτλος : «Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών».** |

1. **ΤΙΜΟΛΟΓΙΟ ΜΕΛΕΤΗΣ**

**Α.Τ. 1**

**Προμήθεια και εγκατάσταση νέων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών.**

Προμήθεια και αντικατάσταση φθαρμένων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών. Στην τιμή περιλαμβάνονται η δαπάνη αφαίρεσης, απομάκρυνσης και κατάλληλης απόθεσης σε διαχειριστή Α.Ε.Κ.Κ. των υφιστάμενων παλαιών καθισμάτων αλλά και όλων των δομικών υλικών που μπορεί να προκύψουν κατά την αποσύνδεση τους από την επιφάνεια της κερκίδων και η δαπάνη προμήθειας, μεταφοράς και πλήρους εγκατάστασης των νέων καθισμάτων στην επιφάνεια της κερκίδας, αφού ολοκληρωθεί ο κατάλληλος καθαρισμός-διαμόρφωση της τελικής επιφάνειας των κερκίδων των επόμενων άρθρων Α.Τ.2 & Α.Τ.3 (όπως αυτές περιγράφονται στην τεχνική περιγραφή και τεχνικές προδιαγραφές της παρούσας μελέτης και πληρώνονται ιδιαίτερα από τα Α.Τ.2 & Α.Τ.3 αντίστοιχα).

**Τιμή ανά τεμάχιο (χωρίς Φ.Π.Α) :**

**Ολογράφως : Δεκαοκτώ ευρώ και μηδέν λεπτά.**

**Αριθμητικώς : 18,00 €**.

**Α.Τ. 2**

**Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών.**

Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών. Στην τιμή περιλαμβάνονται η δαπάνη προμήθειας, μεταφοράς και πλήρους εγκατάστασης όλων των υλικών καθαρισμού-διαμόρφωσης της τελικής επιφάνειας των κερκίδων (όπως αυτές περιγράφονται στην τεχνική περιγραφή και τεχνικές προδιαγραφές της παρούσας μελέτης) και η δαπάνη απομάκρυνσης και κατάλληλης απόθεσης σε διαχειριστή Α.Ε.Κ.Κ. όλων των δομικών υλικών που μπορεί να προκύψουν κατά τον καθαρισμό της επιφάνειας της κερκίδων.

**Τιμή ανά τετραγωνικό μέτρο επιφάνειας κερκίδας (χωρίς Φ.Π.Α) :**

**Ολογράφως : Δεκαοκτώ ευρώ και εβδομήντα επτά λεπτά.**

**Αριθμητικώς : 18,77 €**.

**Α.Τ. 3**

**Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών.**

Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών. Στην τιμή περιλαμβάνονται η δαπάνη προμήθειας, μεταφοράς και πλήρους εγκατάστασης όλων των υλικών καθαρισμού-διαμόρφωσης της τελικής επιφάνειας των κερκίδων (όπως αυτές περιγράφονται στην τεχνική περιγραφή και τεχνικές προδιαγραφές της παρούσας μελέτης) και η δαπάνη απομάκρυνσης και κατάλληλης απόθεσης σε διαχειριστή Α.Ε.Κ.Κ. όλων των δομικών υλικών που μπορεί να προκύψουν κατά τον καθαρισμό της επιφάνειας της κερκίδων.

**Τιμή ανά τετραγωνικό μέτρο επιφάνειας κερκίδας (χωρίς Φ.Π.Α) :**

**Ολογράφως : Τριάντα επτά ευρώ και είκοσι τρία λεπτά.**

**Αριθμητικώς : 37,23 €**.

Σέρρες 19-5 2022

Για το Τμήμα Οικοδομικών Έργων-Οδοποιϊας-Υδραυλικών Έργων & Υπηρεσιών

Ο Προϊστάμενος

α/α

**ΒΕΛΙΓΡΑΤΛΗΣ ΜΙΧΑΗΛ**

Πολιτικός Μηχανικός με Α’β

Ο Διευθυντής Τ.Υ.Δ.

**ΠΑΛΛΑΣ ΧΡΗΣΤΟΣ**

Η/Μ Μηχανικός με Α’β

Ο Συντάξας

**ΦΙΛΤΖΑΝΤΖΗΣ ΑΘΑΝΑΣΙΟΣ**

Πολιτικός Μηχανικός με Β’β



|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΣΕΡΡΩΝ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΟΙΚΟΔΟΜΙΚΩΝ ΕΡΓΩΝ-**  **ΟΔΟΠΟΪΙΑΣ – ΥΔΡΑΥΛΙΚΩΝ ΕΡΓΩΝ**  **ΚΑΙ ΥΠΗΡΕΣΙΩΝ**  **ΓΡΑΦΕΙΟ ΕΡΓΩΝ – ΜΕΛΕΤΩΝ**  **ΑΡ.ΜΕΛΕΤΗΣ :37/2022** |  | **Τίτλος : «Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών».** |

1. **ΤΕΧΝΙΚΕΣ ΠΡΟΔΙΑΓΡΑΦΕΣ**

Όλα τα υλικά που θα εφαρμοστούν για την υπόβαση επιφάνειας έδρασης καθισμάτων κερκίδων, όπως και τα καθίσματα αυτά καθαυτά, θα είναι άριστης ποιότητας και θα πρέπει να ανταποκρίνονται στην χρήση και λειτουργία για την οποία προορίζονται.

* 1. **ΑΠΑΙΤΗΣΕΙΣ ΑΠΟ ΠΡΟΜΗΘΕΥΤΕΣ - ΚΑΤΑΣΚΕΥΑΣΤΕΣ - ΕΙΣΑΓΩΓΕΙΣ - ΑΝΤΙΠΡΟΣΩΠΟΥΣ**

Τα κάτωθι αφορούν όλα τα είδη της μελέτης:

* Ο προμηθευτής/συμμετέχων οικονομικός φορέας θα πρέπει να φέρει πιστοποίηση κατά ISO 9001 και ISO 14001, σχετικά με την κατασκευή / εμπορία, εγκατάσταση και τεχνική υποστήριξη αθλητικού εξοπλισμού. Τα εν λόγω πιστοποιητικά πρέπει να προσκομίζονται με την προσφορά του συμμετέχοντα επί ποινή αποκλεισμού.
* Ο προμηθευτής/συμμετέχων οικονομικός φορέας θα πρέπει να καταθέσει, επί ποινή αποκλεισμού, με την προσφορά του λεπτομερή περιγραφή και Τεχνικά έντυπα (prospectus) με απεικόνιση. Σε κάθε ένα από τα παραπάνω έντυπα είναι υποχρεωτικό στη θέση του προσφερόμενου αντικειμένου να αναγράφεται ο κωδικός αριθμός του και να διευκρινίζεται ο τύπος που προσφέρεται με τρόπο μονοσήμαντο έτσι ώστε να μη δημιουργείται καμία αμφιβολία ως προς την ταυτότητα του προσφερομένου είδους.

Ειδικότερα στην τεχνική προσφορά κάθε είδους θα υπάρχει:

α. Χώρα προέλευσης - κατασκευής,

β. Κατασκευαστικός - Προμηθευτικός Οίκος,

γ. Τύπος ή μοντέλο προσφερομένου.

Για τα προϊόντα που κατασκευάζει ο ίδιος ο διαγωνιζόμενος απαιτείται ο χαρακτηρισμός «κατασκευής του εργοστασίου μας».

* 1. **ΠΟΙΟΤΙΚΑ ΧΑΡΑΚΤΗΡΙΣΤΙΚΑ – ΤΕΧΝΙΚΕΣ ΠΡΟΔΙΑΓΡΑΦΕΣ ΧΡΗΣΙΜΟΠΟΙΟΥΜΕΝΩΝ ΥΛΙΚΩΝ (ΚΑΘΙΣΜΑΤΑ ΘΕΑΤΩΝ ΚΕΡΚΙΔΩΝ).**

Οι ελάχιστες τεχνικές απαιτήσεις που πρέπει να πληρούν τα προς προμήθεια καθίσματα κερκίδων θεατών, έχουν ως εξής :

-υλικό καθίσματος από πρωτογενές Polypropylene Copolymer, κατάλληλο για καθίσματα κερκίδων / γηπέδων.

-πάκτωσης 3 σημείων (2 στην άνω του πλευρά και 1 στην μπροστινή του πλευρά με τα κατάλληλα μικρουλικά σύνδεσης όπως βίδες, ούπες, ροδέλες, στροφόνια κλπ), ώστε να μπορεί να τοποθετηθεί είτε απ’ ευθείας στην κερκίδα, είτε σε μεταλλική βάση, με επιπλέον ενίσχυση με νευρώσεις στα σημεία στήριξης-αγκύρωσης του καθίσματος.

-απλό κάθισμα (όχι αναδιπλούμενο), που να εμποδίζει την εισροή νερού στο εσωτερικό του.

-χρώμα κόκκινο ή λευκό, με γυαλιστερό φινίρισμα.

-διπλού τοιχώματος στην πλάτη για έξτρα αντοχή, με ομαλές (μη αιχμηρές) ακμές και με θέση για αρίθμηση.

-με προστασία από uv ακτινοβολία (αντιηλιακή προστασία).

-τεχνολογίας «antistatic» με μειωμένη συγκέντρωση σκόνης στην επιφάνεια του καθίσματος.

-βραδύκαυστου προσθετικού υλικού FB (αυτοσβενούμενα τα οποία κατατάσσονται στην κατηγορία Β-2 & Class 1).

-ενδεικτικές διαστάσεις : πλάτος 42cm – ύψος 34cm – βάθος 44cm.

-με πιστοποίηση κατασκευής σύμφωνα με το πρότυπο ΕΝ 12727, με πιστοποίηση ISO 9001 και σύμφωνα με τις προδιαγραφές της Γενικής Γραμματείας Αθλητισμού, και των Ευρωπαϊκών προτύπων FIFA & UEFA.

* 1. **ΠΟΙΟΤΙΚΑ ΧΑΡΑΚΤΗΡΙΣΤΙΚΑ – ΤΕΧΝΙΚΕΣ ΠΡΟΔΙΑΓΡΑΦΕΣ ΧΡΗΣΙΜΟΠΟΙΟΥΜΕΝΩΝ ΥΛΙΚΩΝ (ΥΛΙΚΑ ΑΠΟΚΑΤΑΣΤΑΣΗΣ ΕΠΙΦΑΝΕΙΑΣ ΚΕΡΚΙΔΩΝ).**

4.3.1 ΝΟΤΙΟ ΠΕΤΑΛΟ ΚΕΡΚΙΔΩΝ.

Μετά την αποσύνδεση των παλαιών πλαστικών καθισμάτων του νότιου πετάλου κερκίδων, θα εφαρμοστούν τα νέα υλικά, ως εξής :

-Απομακρύνονται όλα τα σαθρά στοιχεία του σκυροδέματος, των τσιμεντοκονιών καθώς και των στρωμάτων παλαιών μονώσεων και διαφόρων βαφών που έχουν εφαρμοστεί κατά καιρούς.

-Καθαρίζεται με τη χρήση υδροβολής και μηχανικών μέσων-εργαλείων όλη η επιφάνεια των κερκίδων.

-Κάλυψη όλων των φωλεών με ισχυρό επισκευαστικό κονίαμα σκυροδέματος ενός συστατικού, τσιμεντοειδούς βάσης, ελεγχόμενης συρρίκνωσης, τροποποιημένο με πολυμερή, σύμφωνα με τις απαιτήσεις τάξεως R4 και το πρότυπο ΕΝ 1504-3, πιστοποιημένο με τη σήμανση CE, ενδεικτικού τύπου SIKA MONOTOP DYNAMIC ή ισοδύναμου.

-Εφαρμογή μίας στρώσης από πολυουρεθανικό επαλειφόμενο στεγανωτικό με βάση ελαστομερείς, υδρόφοβες πολυουρεθανικές ρητίνες με εξαιρετικές μηχανικές, χημικές, θερμικές, σε ακτινοβολία UV αντοχές, πιστοποιημένο με τη σήμανση CE ως προϊόν προστασίας επιφανειών σκυροδέματος, ενδεικτικού τύπου ISOFLEX-PU 500 ή ισοδυνάμου, χρώματος γκρι.

-Εφαρμογή δύο διαδοχικών στρώσεων από έγχρωμη αλειφατική πολυουραθανική επίστρωση, ενός συστατικού, πιστοποιημένο με τη σήμανση CE, σε χρώμα γκρι, ενδεικτικού τύπου TOPCOAT 720, ή ισοδυνάμου.

-Τοποθέτηση των νέων καθισμάτων με ειδική μέριμνα και προσοχή για την στερέωση τους στην επιδιορθωμένη επιφάνεια των κερκίδων, με χρήση πολυουρεθανικής μαστίχης, ενδεικτικού τύπου SIKAFLEX 11FC ή ισοδύναμου, πιστοποιημένο με τη σήμανση CE, προκειμένου να διατηρηθεί η στεγανότητα της κερκίδας.

4.3.1 ΒΟΡΕΙΟ ΠΕΤΑΛΟ ΚΕΡΚΙΔΩΝ.

Μετά την αποσύνδεση των παλαιών πλαστικών καθισμάτων του βόρειου πετάλου κερκίδων, θα εφαρμοστούν τα νέα υλικά, ως εξής :

-Απομακρύνονται όλα τα σαθρά στοιχεία του σκυροδέματος, των τσιμεντοκονιών καθώς και των στρωμάτων παλαιών μονώσεων και διαφόρων βαφών που έχουν εφαρμοστεί κατά καιρούς.

-Καθαρίζεται με τη χρήση υδροβολής και μηχανικών μέσων-εργαλείων όλη η επιφάνεια των κερκίδων.

-Όπου παρουσιάζεται αποκάλυψη οπλισμών με τους παραπάνω καθαρισμούς, εφαρμόζεται επαλειφόμενος αναστολέας διάβρωσης, ενδεικτικού τύπου SIKA αντιδιαβρωτικό ή ισοδύναμου, πιστοποιημένο με τη σήμανση CE, είτε ως αμιγώς υγρό διάλυμα, είτε ως μορφή τσιμεντοκονιάματος.

-Κάλυψη όλων των φωλεών με ισχυρό επισκευαστικό κονίαμα σκυροδέματος ενός συστατικού, τσιμεντοειδούς βάσης, ελεγχόμενης συρρίκνωσης, τροποποιημένο με πολυμερή, σύμφωνα με τις απαιτήσεις τάξεως R4 και το πρότυπο ΕΝ 1504-3, ενδεικτικού τύπου SIKA MONOTOP DYNAMIC ή ισοδύναμου.

-Διόρθωση κλίσεων κερκίδων προς αποφυγή συγκέντρωσης υδάτων στην επιφάνεια των κερκίδων με επίστρωση ισχυρής τσιμεντοκονίας με υγρό πρόσμικτο (ρητίνη) ως ενισχυτικό πρόσφυσης και στεγανοποιητικό μάζας, ενδεικτικού τύπου SIKA VISCOBOND ή ισοδύναμου, πιστοποιημένο με τη σήμανση CE.

-Διαμόρφωση τριγωνικών διατομών περίπου 5-6cm ανά παρειά στα σημεία ένωσης πατήματος και ριχτιού σκαλοπατιών κερκίδων, με ελαφρά κλίση προς την εξωτερική τους πλευρά με επισκυαστικό κονίαμα σκυροδέματος, ενδεικτικού τύπου SIKA MONOTOP DYNAMIC ή ισοδύναμου, πιστοποιημένο με τη σήμανση CE.

-Εφαρμογή κατάλληλου πολυουρεθανικού ασταριού ενός συστατικού ενδεικτικού τύπου ISOMAT PRIMER-PU 100 ή ισοδυνάμου, πιστοποιημένο με τη σήμανση CE, ως σταθεροποιητής υποστρώματος και συνδετική στρώση μεταξύ του υποστρώματος των κερκίδων και του επαλειφόμενου στεγανωτικού μονωτικού υλικού.

-Εφαρμογή δύο στρώσεων από πολυουρεθανικό επαλειφόμενο στεγανωτικό με βάση ελαστομερείς, υδρόφοβες πολυουρεθανικές ρητίνες με εξαιρετικές μηχανικές, χημικές, θερμικές, σε ακτινοβολία UV αντοχές, πιστοποιημένο με τη σήμανση CE ως προϊόν προστασίας επιφανειών σκυροδέματος, ενδεικτικού τύπου ISOFLEX-PU 500 ή ισοδυνάμου, χρώματος γκρι.

-Εφαρμογή δύο διαδοχικών στρώσεων από έγχρωμη αλειφατική πολυουραθανική επίστρωση, ενός συστατικού, πιστοποιημένο με τη σήμανση CE, σε χρώμα γκρι, ενδεικτικού τύπου TOPCOAT 720, ή ισοδυνάμου.

-Τοποθέτηση των νέων καθισμάτων με ειδική μέριμνα και προσοχή για την στερέωση τους στην επιδιορθωμένη επιφάνεια των κερκίδων, με χρήση πολυουρεθανικής μαστίχης, ενδεικτικού τύπου SIKAFLEX 11FC ή ισοδύναμου, πιστοποιημένο με τη σήμανση CE, προκειμένου να διατηρηθεί η στεγανότητα της κερκίδας.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | |  | | --- | | Ο Συντάξας          **ΦΙΛΤΖΑΝΤΖΗΣ ΑΘΑΝΑΣΙΟΣ**  Πολιτικός Μηχανικός με Β’β | |  | Σέρρες 19-5 2022  Για το Τμήμα Οικοδομικών Έργων-Οδοποιϊας-Υδραυλικών Έργων & Υπηρεσιών  Ο Προϊστάμενος  α/α    **ΒΕΛΙΓΡΑΤΛΗΣ ΜΙΧΑΗΛ**  Πολιτικός Μηχανικός με Α’β |  |  | Ο Διευθυντής Τ.Υ.Δ.          **ΠΑΛΛΑΣ ΧΡΗΣΤΟΣ**  Η/Μ Μηχανικός με Α’β |  |
|  |  |  | | | | | |



|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΣΕΡΡΩΝ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΟΙΚΟΔΟΜΙΚΩΝ ΕΡΓΩΝ-**  **ΟΔΟΠΟΪΙΑΣ – ΥΔΡΑΥΛΙΚΩΝ ΕΡΓΩΝ**  **ΚΑΙ ΥΠΗΡΕΣΙΩΝ**  **ΓΡΑΦΕΙΟ ΕΡΓΩΝ – ΜΕΛΕΤΩΝ**  **ΑΡ.ΜΕΛΕΤΗΣ :37/2022** |  | **Τίτλος : «Προμήθεια και αντικατάσταση φθαρμένων καθισμάτων και υλικών Δημοτικού Γηπέδου Σερρών».** |

**5. ΓΕΝΙΚΗ ΚΑΙ ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο: Αντικείμενο της προμήθειας.**

Η παρούσα μελέτη αφορά την προμήθεια και αντικατάσταση παλαιών φθαρμένων καθισμάτων επί του νοτίου και του βορείου πετάλου κερκίδων θεατών στο Δημοτικό Γήπεδο Σερρών, με εκτιμώμενο συνολικό κόστος δαπάνης 169.880,00€ (συμπεριλαμβανομένου Φ.Π.Α 24%), ενώ ταυτόχρονα θα αντικατασταθεί και το φθαρμένο υφιστάμενο υλικό επίστρωσης-μόνωσης επιφάνειας κερκίδων, το οποίο έχει υπολογιστεί σε 1.000 τ.μ. ανά πέταλο κερκίδων.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Α/Α** | | | **ΠΕΡΙΓΡΑΦΗ** | | | **ΜΟΝΑΔΑ ΜΕΤΡΗΣΗΣ** | **ΠΟΣΟ-ΤΗΤΑ** | **ΤΙΜΗ ΜΟΝΑΔΑΣ (€)** | **ΔΑΠΑΝΗ (€)** |
| 1 | | | Προμήθεια και εγκατάσταση νέων καθισμάτων, στο βόρειο και νότιο πέταλο κερκίδων Δημοτικού Γηπέδου Σερρών. | | | ΤΕΜ | 4.500 | 18,00 | 81.000,00 |
| 2 | | | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο νότιο πέταλο κερκίδων Δημοτικού Γηπέδου Σερρών. | | | M2 | 1.000 | 18,77 | 18.770,00 |
| 3 | | | Προμήθεια και εγκατάσταση υλικών επιφάνειας κερκίδων στερέωσης νέων καθισμάτων, στο βόρειο πέταλο κερκίδων Δημοτικού Γηπέδου Σερρών. | | | M2 | 1.000 | 37,23 | 37.230,00 |
|  | | |  |  | |  | ΣΥΝΟΛΟ ΠΡΟΜΗΘΕΙΑΣ : | | 137.000,00 |
|  | | |  |  | |  | ΦΠΑ 24% : | | 32.880,00 € |
|  | | |  |  | |  | **ΓΕΝΙΚΟ ΣΥΝΟΛΟ ΠΡΟΜΗΘΕΙΑΣ :** | | **169.880,00** € |
|  |  | | |  | | | | | |

Στο συμβατικό αντικείμενο περιλαμβάνεται κάθε δαπάνη για την προμήθεια, μεταφορά και εγκατάσταση των καθισμάτων θεατών του βορείου και νοτίου πετάλου κερκίδων Δημοτικού Γηπέδου Ποδοσφαίρου Σερρών και των επιφανειών στερέωσής τους επί των εν λόγω κερκίδων (όπου προβλέπεται βάσει της παρούσας μελέτης), καθώς και όλων των υλικών και μικροϋλικών που απαιτούνται, έστω και αν δεν κατονομάζονται ρητώς στην παρούσα μελέτη, ώστε ο εξοπλισμός να παραδοθεί πλήρως εγκατεστημένος και έτοιμος προς χρήση στα σημεία που θα υποδείξει η αρμόδια Υπηρεσία του Δήμου.

Πιο αναλυτικά θα περιλαμβάνεται:

- Κάθε δαπάνη που απαιτείται, η οποία αν και δεν αναφέρεται ρητά, πλην όμως είναι αναγκαία για την πλήρη, έντεχνη και σύµφωνα προς τους όρους, εκτέλεση της προμήθειας.

- Η λήψη όλων των απαιτούμενων μέτρων ασφαλείας κατά την εγκατάσταση του εξοπλισμού.

Η δαπάνη για τις προτεινόμενες παρεμβάσεις θα χρηματοδοτηθούν εξολοκλήρου μέσω του Προγράμματος Δημοσίων Επενδύσεων (Π.Δ.Ε.). Η χρηματοδότηση από το εν λόγω πρόγραμμα θα ανέρχεται σε ποσό 169.880,00€. Ο συνολικός προϋπολογισμός της προμήθειας ανέρχεται στο ίδιο ποσό των 169.880,00€ συμπεριλαμβανομένου ΦΠΑ 24%.

**ΑΡΘΡΟ 2ο: Ισχύουσες διατάξεις**

Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

* του ν. 4782/2021 (**ΦΕΚ Α 36/9.3.2021**) “*Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.*”
* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
* του ν. 4314/2014 (Α' 265), “*Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις*” και του ν. 3614/2007 (Α' 267) «*Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013*»,
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
* του ν. 4250/2014 (Α' 74) «*Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις*» και ειδικότερα τις διατάξεις του άρθρου 1,
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του ν. 4129/2013 (Α’ 52) «*Κύρωση του Κώδικα Νόμων για το Ελεγκτικό Συνέδριο*»
* του άρθρου 26 του ν.4024/2011 (Α 226) «*Συγκρότηση συλλογικών οργάνων της διοίκησης και ορισμός των μελών τους με κλήρωση*»,
* του ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
* του ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
* του άρθρου 4 του π.δ. 118/07 (Α΄150)
* του άρθρου 5 της απόφασης με αριθμ. 11389/1993 (Β΄ 185) του Υπουργού Εσωτερικών
* του ν. 3548/2007 (Α’ 68) «*Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις*»,
* του ν. 3310/2005 (Α' 30) “*Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων*” για τη διασταύρωση των στοιχείων του αναδόχου με τα στοιχεία του Ε.Σ.Ρ., του π.δ/τος 82/1996 (Α' 66) «*Ονομαστικοποίηση μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα*», της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα ‘*’Δικαιολογητικά για την τήρηση των μητρώων του ν.3310/2005, όπως τροποποιήθηκε με το ν.3414/2005*’’, καθώς και των υπουργικών αποφάσεων, οι οποίες εκδίδονται, κατ’ εξουσιοδότηση του άρθρου 65 του ν. 4172/2013 (Α 167) για τον καθορισμό: α) των μη «συνεργάσιμων φορολογικά» κρατών και β) των κρατών με «προνομιακό φορολογικό καθεστώς».
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 7 και 13 έως 15,
* του ν. 2121/1993 (Α' 25) “*Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του π.δ. 80/2016 (Α΄145) “Ανάληψη υποχρεώσεων από τους Διατάκτες”
* του π.δ. 39/2017 (Α΄64) «Κανονισμός εξέτασης προδικαστικών προσφυγών ενώπιων της Α.Ε.Π.Π.της με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
* της με αρ. 56902/215 (Β' 1924/2.6.2017) Απόφασης του Υπουργού Οικονομίας και Ανάπτυξης «*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»*,
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.
* η υπ’ αριθμ. 107/2021 εγκεκριμένη Μελέτη Προμήθειας της Τεχνικής Υπηρεσίας του Δήμου Σερρών
* οι εγκεκριμένοι όροι διακήρυξης του διαγωνισμού
* η σχετική Απόφαση ανάληψης υποχρέωσης της Οικονομικής Υπηρεσίας Δήμου Σερρών.

**ΑΡΘΡΟ 3ο Αμοιβαίες υποχρεώσεις.**

* -Τα υπό προμήθεια είδη θα είναι άριστης ποιότητας και θα ελεγχθούν με βάση τις προβλεπόμενες προδιαγραφές.
* -Αν τα είδη αποδειχτούν από τον έλεγχο ακατάλληλα η υπηρεσία έχει δικαίωμα να τα απορρίψει ή να επιβάλει περικοπή λόγω υποβαθμισμένης ποιότητας μετά από πρακτικό του αρμόδιου οργάνου, κατά την εκτίμηση της επιβλέπουσας υπηρεσίας, σύμφωνα με το ν.4412/2016.
* -Ο Δήμος έχει το δικαίωμα να αυξομειώσει μονομερώς χωρίς αποζημίωση ή αύξηση των τιμών τις υπό προμήθεια ποσότητες. Κατά τα λοιπά δε, ισχύουν οι σχετικές διατάξεις του άρθρου 118 του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).
* -Δεν επιτρέπεται μεταγενέστερη αύξηση των τιμών μονάδας και η προμήθεια δεν υπόκειται στις διατάξεις περί αναθεωρήσεως των τιμών μονάδας.
* -Όλα τα είδη θα μεταφερθούν και θα εγκατασταθούν επί των δύο πετάλων κερκίδων του Δημοτικού Γηπέδου Ποδοσφαίρου Σερρών. Η δαπάνη που αφορά την φόρτωση από τον τόπο παραγωγής και προμήθειας όλων των ειδών (ανεξαρτήτου απόστασης από τον τελικό τους προορισμό), με κατάλληλα μηχανικά μέσα, το ανάλογο εργατικό προσωπικό, καθώς και η μεταφορά, εκφόρτωση και τοποθέτηση τους με τα ίδια μέσα σε ενδεδειγμένες θέσεις, βαρύνει αποκλειστικά τον προμηθευτή.

**ΑΡΘΡΟ 4ο: Εγγύηση συμμετοχής-καλής εκτέλεσης της προμήθειας**

Κάθε προσφορά συνοδεύεται από εγγύηση συμμετοχής υπέρ του συμμετέχοντος για ποσό που θα καλύπτει το 2% της εκτιμώμενης αξίας της παρούσας σύμβασης προμήθειας χωρίς ΦΠΑ, ήτοι **2.740,00€**, σύμφωνα με το άρθρο 72 του Ν4412/2016. Η εγγύηση συμμετοχής θα πρέπει να έχει ισχύ τουλάχιστον για τριάντα (30) ημέρες μετά τη λήξη του χρόνου ισχύος της προσφοράς που καθορίζουν τα έγγραφα της διακήρυξης. Η εγγύηση συμμετοχής επιστρέφεται σύμφωνα με τα οριζόμενα στην ίδια παράγραφο του ως άνω άρθρου.

Η εγγύηση καλής εκτέλεσης της σύμβασης καθορίζεται σε 4% της εκτιμώμενης αξίας της παρούσας σύμβασης προμήθειας χωρίς ΦΠΑ και κατατίθεται κατά την υπογραφή της σχετικής σύμβασης. Η εγγύηση καλής εκτέλεσης της σύμβασης επιστρέφεται στον ανάδοχο της προμήθειας μετά την ολοκλήρωση και της τελευταίας παραλαβής των προς προμήθεια ειδών από την αρμόδια επιτροπή και την εκκαθάριση των τυχόν απαιτήσεων μεταξύ των δύο συμβαλλομένων.

Ως χρόνος οριστικής παραλαβής ορίζεται διάστημα ενός (1) έτους από την προσωρινή παραλαβή των υλικών και την σύνταξη πρωτοκόλλου προσωρινής παραλαβής.

Κατά την οριστική παραλαβή θα συνταχθεί και το οριστικό πρωτόκολλο παραλαβής, το οποίο και θα εγκριθεί από το Δημοτικό Συμβούλιο (άρθρο 118 του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)).

**ΑΡΘΡΟ 5ο: Σύμβαση**

Ο ανάδοχος της προμήθειας, μετά την κατά νόμο έγκριση του αποτελέσματος αυτής, είναι υποχρεωμένος να προσέλθει σε ορισμένο χρόνο σύμφωνα με την σχετική πρόσκληση που θα του κοινοποιηθεί, προς υπογραφή της αντίστοιχης σύμβασης και να καταθέσει την κατά το 3ο άρθρο της παρούσας προβλεπόμενη εγγύηση για την καλή εκτέλεση αυτής.

**ΑΡΘΡΟ 6ο: Πληρωμή**

Η πληρωμή θα γίνει μετά από την ολοκλήρωση της προμήθειας και της εγκατάστασης του εξοπλισμού και την έκδοση όλων των απαιτούμενων πιστοποιητικών και αναφορών που αναφέρονται στην μελέτη. Η παράδοση των ειδών περιλαμβάνει την πλήρη τοποθέτησή τους με υπογραφή του σχετικού πρωτοκόλλου παραλαβής υλικών και υποβολή όλων των απαραίτητων δικαιολογητικών και όσων ενδεχομένως ζητηθούν από την Υπηρεσία για την έκδοση του εντάλματος πληρωμής.

**ΑΡΘΡΟ 7ο: Ιδιότητες και τεχνικές προδιαγραφές – Συνοδευτικά έγγραφα**

Όλα τα είδη θα είναι κατασκευασμένα σύμφωνα με τα διεθνή πρότυπα και σύμφωνα με τα όσα περιγράφονται στις τεχνικές προδιαγραφές της μελέτης, θα είναι δε γνωστών και αναγνωρισμένων κατασκευαστικών οίκων, με καλή φήμη στην Ελλάδα και το εξωτερικό. Ειδικότερα, το σύνολο του εξοπλισμού θα πρέπει να πληροί τις προδιαγραφές που ορίζονται στην υπ’αρίθμ. 37/2022 μελέτη και να φέρεις τις απαιτούμενες πιστοποιήσεις. Όλα τα είδη θα συνοδεύονται με όλα τα απαραίτητα έγγραφα και δικαιολογητικά που θα αποδεικνύουν την προέλευση, τα κατασκευαστικά πρότυπα (Ελληνικά και Ευρωπαϊκά) και ό,τι άλλο αποδεικνύει την γνησιότητα και την ποιότητα κατασκευής που θα διασφαλίζει την ομαλή και ασφαλή λειτουργία τους.

**ΑΡΘΡΟ 8ο: Ποινικές ρήτρες**

Σε περίπτωση που το υλικό παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου παράτασης που χορηγήθηκε, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που θα παραδοθούν εκπρόθεσμα επηρεάζουν τη χρησιμοποίηση των υλικών που παραδίδονται εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

Η είσπραξη του προστίμου γίνεται με παρακράτηση από το ποσό πληρωμής του προμηθευτή ή σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης.

Σε περίπτωση ένωσης προμηθευτών, το πρόστιμο επιβάλλεται αναλόγως σε όλα τα μέλη της ένωσης.

Κατά τον υπολογισμό του χρονικού διαστήματος της καθυστέρησης για φόρτωση- παράδοση ή αντικατάσταση των υλικών, με απόφαση της Οικονομικής Επιτροπής, ύστερα από γνωμοδότηση του αρμοδίου οργάνου, δε λαμβάνεται υπόψη ο χρόνος που παρήλθε κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται αντίστοιχα ο χρόνος φόρτωσης - παράδοσης.

**ΑΡΘΡΟ 9ο: Συμβατική προθεσμία**

Η συμβατική προθεσμία ολοκλήρωσης του αντικειμένου της παρούσας σύμβασης ορίζεται σε τέσσερεις (4) μήνες από την υπογραφή της σύμβασης. Τα προς προμήθεια είδη θα παραδοθούν και θα εγκατασταθούν στην τελική τους θέση στο Δημοτικό Γήπεδο Ποδοσφαίρου Σερρών και σε άριστη κατάσταση.

Μετά το πέρας της σύμβασης και την ολοκλήρωση της προμήθειας, θα συνταχθεί και θα υπογραφεί το πρωτόκολλο παραλαβής της προμήθειας προκειμένου να πραγματοποιηθεί η πληρωμή του προμηθευτή (άρθρο 209,208, 213 του ν. 4412/2016 ).

Εάν παρατηρηθούν καθυστερήσεις στην προθεσμία παράδοσης, για κάθε ημέρα καθυστέρησης θα επιβάλλεται ποινική ρήτρα, σύμφωνα με το ν. 4412/2016 .

Εάν και οι προθεσμίες αυτές παρέλθουν άπρακτες ο ανάδοχος θα κηρυχτεί έκπτωτος σύμφωνα με τις διατάξεις του ν. 4412/2016 .

Σε περίπτωση αδυναμίας του προμηθευτή να προμηθεύσει τα είδη ή σε παρατηρούμενες καθυστερήσεις παραδόσεως των υλικών, ο Δήμος έχει το δικαίωμα να διαλύσει τη σύμβαση και να κηρύξει τον προμηθευτή έκπτωτο σύμφωνα με τις ισχύουσες διατάξεις, επιβάλλοντας στον προμηθευτή τις από το νόμο προβλεπόμενες κυρώσεις.

**ΑΡΘΡΟ 10ο: Φόροι – τέλη – κρατήσεις**

Ο Ανάδοχος προμηθευτής επιβαρύνεται με όλους τους φόρους, τα τέλη και τις κρατήσεις που ισχύουν κατά την ημέρα διενέργειας του διαγωνισμού.

**ΑΡΘΡΟ 11ο: Ειδικοί όροι.**

Οι προσφορές που θα υποβληθούν θα είναι πλήρεις και τα οικονομικά στοιχεία θα είναι πλήρη, σαφή και αναλυτικά, ώστε να είναι δυνατή η κατακύρωση του παρόντος διαγωνισμού, χωρίς ανάγκη αίτησης από την Επιτροπή Αξιολόγησης συμπληρωματικών στοιχείων, που μπορούν να θεωρηθούν ως αντιπροσφορά.

Προσφορές να έχουν συνταχθεί στην Ελληνική γλώσσα και το συναφές έντυπο υλικό να έχει συνταχθεί, κατά προτίμηση, στην Ελληνική ή Αγγλική γλώσσα.

(α) Οποιαδήποτε πλεονεκτήματα ή αποκλίσεις του προσφερόμενου είδους ή των όρων της προσφοράς από τα οριζόμενα μ' αυτές τις σχετικές προδιαγραφές, πρέπει να σημειώνονται με παρατήρηση στη σχετική παράγραφο της προδιαγραφής, με συγκεκριμένη παραπομπή ή προσάρτημά της.

(β) Προσφορές που παρέχουν ελλιπείς πληροφορίες και που δεν περιγράφουν με σαφήνεια τις ικανότητες, πλεονεκτήματα ή αποκλίσεις του προσφερόμενου είδους, σε σχέση με τις παρούσες προδιαγραφές, μπορεί να θεωρηθούν ως ανεπαρκείς από την Επιτροπή αξιολόγησης και να αποκλείονται, κατά την κρίση της, από τον παρόντα διαγωνισμό.

(γ) Η κάθε προσφορά θα κριθεί με βάση την αρτιότητά της, σε ό,τι αφορά το σύνολο των ανωτέρω προδιαγραφόμενων λειτουργικών μονάδων και πρόσθετων εγκαταστάσεων, με αποκλεισμό αυτών των προσφορών, που δεν παρουσιάζουν ολοκληρωμένη λύση, σε σχέση με όλα τα ζητούμενα είδη.

Σέρρες 19-5 2022

Για το Τμήμα Οικοδομικών Έργων-Οδοποιϊας-Υδραυλικών Έργων & Υπηρεσιών

Ο Προϊστάμενος

α/α

**ΒΕΛΙΓΡΑΤΛΗΣ ΜΙΧΑΗΛ**

Πολιτικός Μηχανικός με Α’β

Ο Διευθυντής Τ.Υ.Δ.

**ΠΑΛΛΑΣ ΧΡΗΣΤΟΣ**

Η/Μ Μηχανικός με Α’β

Ο Συντάξας

**ΦΙΛΤΖΑΝΤΖΗΣ ΑΘΑΝΑΣΙΟΣ**

Πολιτικός Μηχανικός με Β’β